text: [{"text_idx": "#000011", "text": "Na cava mera raica kina na tamata nida qaravi Jiova vakatabakidua?"}, {"text_idx": "#000016", "text": "2 Kena ivakaraitaki, na Same 135 e vakamacalataki ira na dausokalou i Jiova e Isireli makawa mera \u201cnona iyau talei.\u201d (Same 135:4) E parofisaitaka na ivola i Osea nira na wili tale ga mera dauveiqaravi i Jiova eso na kai veimatanitu era sega ni Jiu. (Osea 2:23) A vakayacori na parofisai qori ena gauna e digi ira kina na kai veimatanitu o Jiova mera veiliutaki tale ga kei Karisito. (Caka. 10:45; Roma 9:23-26) Na \u201cmatanitu tabu\u201d qo e \u201ctaukena sara ga\u201d o Jiova ena dua na sala vakasakiti, nira lumuti ena yalo tabu ra qai digitaki mera bula i lomalagi. (1 Pita 2:9, 10) Ia vakacava o ira na lotu vaKarisito yalodina e sega ni tukuni rawa na kedra levu e nodra inuinui mera bula e vuravura? O Jiova e vakatokai ira tale ga mera nona \u201ctamata\u201d kei na nona \u2018digitaki.\u2019\u2014Aisea 65:22."}, {"text_idx": "#000017", "text": "3. (a) O cei nikua era veiwekani voleka kei Jiova? (b) Na cava eda na veivosakitaka ena ulutaga qo?"}, {"text_idx": "#000024", "text": "7. E vakamacalataka vakacava o Malakai na rai i Jiova me baleti ira na tu vakarau mera qaravi koya?"}, {"text_idx": "#000030", "text": "10 A veivosakitaki ena ulutaga sa oti na ivakaraitaki i Keni, Solomoni kei ira na Isireli. O ira kece qo era kaya nira sokaloutaki Jiova, ia e sega ni vinaka sara nodra veiqaravi. Na cava eda vulica kina? O ira kece e taukeni ira o Jiova e dodonu mera dei ni totaka na ka e vauca na veika dodonu ra qai cata na veika ca. (Roma 12:9) Sa rauta ni gauna e cavuta oti kina o Malakai na \u201civola ni veivakananumi,\u201d e cavuta sara o Jiova na \u201ckedrau duidui na tamata yalododonu kei na tamata ca, o koya e qarava na Kalou kei koya e sega ni qaravi koya.\u201d\u2014Mala. 3:18."}, {"text_idx": "#000032", "text": "E kilai ena nomu ivakarau ni bula ni o iVakadinadina i Jiova? (Raica na parakaravu 12, 13)"}, {"text_idx": "#000037", "text": "14. Na cava e bibi meda cakava ke da via taqomaka noda veiwekani talei kei Jiova?"}, {"text_idx": "#000041", "text": "16. Na ivakaraitaki cava ena Lawa i Mosese e dusia na rai i Jiova me baleti ira nona dauveiqaravi?"}, {"text_idx": "#000042", "text": "16 Me rawa ni matata vei keda na bibi ni noda kauaitaki ira na tacida ena ivavakoso, meda dikeva mada na ivakaraitaki qo: Na iyaya ni valenisoro era vakatabui vei Jiova, se vakayagataki ga vakatabakidua ena sokalou savasava. E vakamacalataki ena Lawa e vola o Mosese na sala me maroroi se qaravi kina na iyaya qori, ke dua e beca ena totogi mate. (Tiko 1:50, 51) Na iyaya e dau vakayagataki ena sokalou e ka mate, ia ke kauaitaka o Jiova na kena taqomaki sa qai wacava na nona taqomaki ira nona dausokalou yalodina e digitaka mera nona! Ni vosa vei ira nona dauveiqaravi, e kaya o Jiova: \u201cO koya e tarai kemuni e tara na loa ni mataqu.\u201d\u2014Saka. 2:8."}]